KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. május 09-i rendkívüli ülésére)

TÁRGY: Kőrösvíz Kft., Kalocsavíz Kft., Halasvíz Kft. egyesülése, vízi közmű szolgáltatások ellátása céljából
A víziközmű-szolgáltatásról szóló 2011. évi CCIX. törvény, valamint a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013 (II.27.) Korm. rendelet rendelkezéseivel összhangban a víziközmű szolgáltatások ellátása céljából a Kőrösvíz Kft., Kalocsavíz Kft., Halasvíz Kft. egyesülése szükséges. A három gazdasági társaság összeolvadással megvalósuló egyesülésével létrejövő új gazdasági társaság látja el a jövőben az egyes gazdasági társaságok ellátási területén a víziközmű szolgáltatásokat. Előzetes egyeztetések alapján, az összeolvadás után létrejövő új gazdasági társaságban, a működést érintő döntések meghozatala a tagok egyenjogúságával valósul meg. A három víziközmű társaság egyenrangúan vesz részt az összeolvadásban, úgy, hogy az egyes társaságok tulajdonosai (önkormányzatok) a jelenlegi tulajdoni arányaiknak megfelelő arányban jutnak szavazati joghoz, kapnak szavazatszámot. Az összeolvadással létrejövő gazdasági társaság korlátolt felelősségű társaságként működik tovább, azonban a bejegyzést követően haladéktalanul kezdeményezik zártkörű részvénytársasági formában történő működését Kiskunsági-Víziközmű Szolgáltató Zrt. elnevezéssel. . A résztvevő három víziközmű társaság azonos jegyzett tőkével járul hozzá az egyesült gazdasági társaság létrejöttéhez. Az egyesüléssel létrejövő víziközmű-szolgáltató társaság székhelye: 6237 Kecel, Avar tér 1. szám lesz. 
A Képviselő testületnek 2013. május 10. napjáig szükséges döntenie az egyesüléssel kapcsolatban. A döntésnek tartalmaznia kell az egyesülés testület általi támogatását, valamint hogy az Önkormányzat az egyesüléssel létrejövő víziközmű társaságot bízza meg az ellátási területén a víziközmű szolgáltatások ellátására és a létrejövő társasággal szerződést köt a víziközmű szolgáltatásokra vonatkozóan.

A fentiek alapján javasolom, hogy a Képviselő-testület a gazdasági társaságok egyesülését hagyja jóvá a határozat-tervezetben foglaltak szerint.

Kiskőrös, 2013. május 06.
Domonyi László sk.

      polgármester

HATÁROZAT-TERVEZET

1, Kiskőrös Város Önkormányzatának Képviselő-testülete akképpen dönt, hogy mint a Kőrösvíz Kft.  többségi üzletrésszel rendelkező tulajdonosa támogatja Halasvíz Kft. (6400 Kiskunhalas, Kőrösi út 5.), Kalocsavíz Kft. (6300 Kalocsa, Hősök u. 38.), Kőrösvíz Kft. (6200 Kiskőrös, Dózsa György u. 43.) társaságok összeolvadással megvalósuló egyesülését, ennek érdekében a Kőrösvíz Kft. ügyvezetése által összehívott érintett társaságok egyesüléséről döntő taggyűlésen szavazati jogát akképpen gyakorolja, hogy megszavazza az érintett társaságok összeolvadással megvalósított egyesülését. Kiskőrös Város Önkormányzatának Képviselő-testülete felhatalmazza Domonyi László polgármestert, hogy a Kőrösvíz Kft. taggyűlésén részt vegyen, és tulajdonosi képviselet ellátása során akképpen szavazzon, hogy az előterjesztésnek megfelelően megszavazza a Halasvíz Kft., Kalocsavíz Kft.,  Kőrösvíz Kft. összeolvadással megvalósuló egyesülését. 

2, Kiskőrös Város Önkormányzata akképpen dönt, hogy a Halasvíz Kft. (6400 Kiskunhalas, Kőrösi út 5.), Kalocsavíz Kft. (6300 Kalocsa, Hősök u. 38.), Kőrösvíz Kft. (6200 Kiskőrös, Dózsa György u. 43.) összeolvadással megvalósuló egyesülésével létrejövő gazdasági társaság lássa el – mint jogutód gazdasági társaság - az önkormányzat területén az egészség ivóvíz ellátást biztosító közszolgáltatói feladatok ellátását, valamint a közműves ivóvíz ellátást szolgáló víztermelő, vízkezelő, tároló, elosztó létesítmények és berendezések üzemeltetését, a szennyvíz hálózat üzemeltetését, az önkormányzattal megkötött közszolgáltatási és vagyonkezelési/bérleti szerződés alapján. Kiskőrös Város Önkormányzatának Képviselő-testülete felhatalmazza Domonyi László polgármestert, hogy az összeolvadással megvalósuló egyesülést követően létrejövő gazdasági társasággal a víziközmű szolgáltatásra és vagyonkezelésre vonatkozó szerződést a Képviselő-testület jóváhagyását követően aláírja. 

Felelős: 
polgármester

Határidő: 
azonnal

